
Hőközponti rendszerek szimulációja a primer visszatérő hőmérséklet csökkentésének céljából

Kulcsszavak: távhő; hőközpont; szabályzás; hőcsere; szimuláció
A hőközponti rendszerek hatékonyságának növelése érdekében kiemelt jelentőségű a primer visszatérő hőmérséklet megfelelő csökkentése. A különböző forrásokból származó hulladékhő jellemzően 30-60°C között áll rendelkezésre, ezért kiemelten fontos a primer oldali visszatérő hőmérsékletének ez alá történő csökkentése, amely lehetővé teszi a hulladékhők hasznosítását. Jelen dolgozatom célja különböző hőközponti rendszerek szimulációjának bemutatása MATLAB Simulink környezetben, a primer visszatérő hőmérséklet csökkentésére összpontosítva. A modell lehetőséget biztosít különböző szabályozási stratégiák, gépészeti kapcsolások tesztelésére és azok hatékonyságának elemzésére, a rendszer működésére gyakorolt hatásának szempontjából. A szimulációim során a rendszer dinamikus viselkedését és a hőcsere folyamatait elemzem, valamint vizsgálom a beavatkozások hatását a primer visszatérő hőmérséklet csökkentésére. A kapott eredmények alapján következtetéseket vonhatok le a hőközponti rendszerek kapcsolásának és szabályzásának javítására, valamint javaslatokat tehetek a gyakorlati megvalósításra és a további fejlesztési lehetőségekre.



